Lo Cuartillejo del Cuervo estió una antiga comarca de lo Reino d'Aragón con cabeza en Lo Cuervo y formada tamién por los lugars d'Alobras, Tormón y Tramacastiel, que perteneixioron a lo Condato de Fuents. Chunto con los lugars de lo Rincón d'Ademuz en lo Reino de Valencia yeran conoixius en conchunto como El Cuartillejo. Quan en 1581 se yera tramitando la deseparación u desligamiento entre la Diocesi d'Albarrazín y la Diocesi de Segorb estió una zona de litichio territorial u entredito entre las dos nuevas diocesis. Manimenos a la fin quedó adintro de la Diocesi d'Albarrazín.